<classify> NAIROBI, KENYA RAIS Uhuru Kenyatta wa Kenya amepokea zawadi maalumu ya tausi wanne kutokakwa Rais John Magufuli. Ndege hao wa kuvutia walifikishwa Ikulu ya Nairobi jana asubuhi na balozi wa Tanzania nchini Kenya, Dk. PindiChana ambaye pia alifikisha ujumbemwingine wa heri kutoka kwa Rais Magufuli. Rais Kenyatta alipewa ndege hao katika ziara binafsi aliyoifanya hivikaribuni nyumbani kwa Rais Magufuli Chato, ikiwa ishara ya heshima kwa kiongozihuyo wa Kenya. Akizungumza wakati akipokea tausi hao wanne, Rais Kenyatta alitoashukrani za dhati kwa Rais Magufuli akisema ndege hao ni ishara ya upendo,umoja na undugu baina ya watu wa nchi hizo mbili. Kwa niaba yangu mwenyewe na watu wa Kenya, napokea zawadi hiimaalumu. Hii ni ishara ya undugu na urafiki baina ya wakazi wa Afrika Mashariki,alisema Rais Kenyatta. Ni heshima kubwa si tu kati yetu sisi marais bali na kwa watu waAfrika Mashariki. Undugu na urafiki huu mkubwa unapaswa kuendelea kwa ajili yamaslahi ya kizazi cha sasa na kijacho, aliongeza. Rais Kenyatta alisema Kenya haiichukulii Tanzania kama jirani tu balindugu wanaoshirikiana malengo ya kuwaletea watu wake maendeleo katika ukanda waAfrika Mashariki. Tutapambana na yote hasi yanayoathiri watu wetu na changamotonyingine zozote zitakazoibuka haditujenge undugu wenye nguvu na mshikamano ambao utawezesha watu wetu wa Tanzania,Uganda, Kenya, Rwanda na Burundi kutajwa kama Waafrika Mashariki, alisisitizaKenyatta. Aliuhakikishia ujumbe ulioongozwa na Dk. Chana kwamba Kenyaitahakikisha tausi hao wanne wanapewa matunzo makubwa. Kwa upande wake Dk. Chana alimpongeza Rais Kenyatta kwa uongozi wakena kuongeza kuwa tausi aliowakabidhi wanatoa ishara ya upendo, heshima nakuthamini urafiki baina ya nchi hizo. Wakati Rais Kenyatta akipokeatausi hao walikuwapo Katibu Wizara ya Afya, Sicily Kariuki, Spika wa Bunge laKenya, Justin Muturi Seneta Ken Lusaka, Kiongoziwa walio wengi bungeni, Aden Duale na kiongozi wa maseneta , Kipchumba Murkomen. Wengine ni Balozi wa Kenya nchini Tanzania, Dan Kazungu na Mwambatawa kijeshi wa Tanzania nchini KenyaKanali Fabian Machemba.  <topic>: KIMATAIFA 